b'\n_START_ARTICLE_\nJanez \xc5\xa0kof (1960)\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0kof je diplomiral na AGRFT v Ljubljani, odtlej pa nastopil takoreko\xc4\x8d na vseh ljubljanskih in slovenskih gledali\xc5\xa1kih odrih, dolgo je bil \xc4\x8dlan ansambla Slovenskega mladinskega gledali\xc5\xa1\xc4\x8da, trenutno pa je \xc4\x8dlan ljubljanske Drame. Kot harmonikar in pevec je zaslovel predvsem kot interpret poezije Daneta Zajca, sicer pa je tudi \xc4\x8dlan glasbene skupine \xc4\x8compe._NEWLINE_\xc4\x8ceprav je \xc5\xa1ir\xc5\xa1o medijsko prepoznavnost dosegel z vlogami v nekaterih televizijskih oddajah in nadaljevankah (Teater Paradi\xc5\xbenik, Na\xc5\xa1a mala klinika itd.) in reklamnih spotih, je v strokovnih in gledali\xc5\xa1kih krogih cenjen kot interpret z mo\xc4\x8dno notranjo \xc5\xbeeljo in izrazno energijo. Leta 1994 je prejel naziv \xc5\xbdlahtni komedijant, leta 2005 pa je prejel Bor\xc5\xa1tnikovo nagrado za naslovno vlogo v uprizoritvi Shakespeareove igre Kralj Edvard II. Leta 2018 je prejel Bor\xc5\xa1tnikov prstan, najvi\xc5\xa1jo slovensko nagrado na podro\xc4\x8dju gledali\xc5\xa1\xc4\x8da.\n_START_SECTION_\nZasebno\n_START_PARAGRAPH_\nPoro\xc4\x8den je z Nagiso Moritoki \xc5\xa0kof, njegov sin je re\xc5\xbeiser Luka Martin \xc5\xa0kof.'